open-index/open-wikipedia-markdown huggingface dataset:
Kemijoki (Viena)

**Kemijoki** eli **Vienan Kemijoki** (myös *Kemi*; ) on Vienan Kemijoen vesistön Vienanmereen laskeva laskujoki Karjalan tasavallan pohjoisosassa Venäjällä. Suomessa puhutaan joskus *[[Vienan Karjala|Vienan]] Kemijoesta* erotukseksi Suomen Kemijoesta.

Kemijoki on 191 kilometriä pitkä ja alajuoksulla noin 200–400 metriä leveä. Joen syvyys on keskimäärin 1,5–2,5 metriä. Kemin valuma-alue kattaa 27&nbsp;700 neliökilometriä. Latvavesistä osa on Suomen puolella Kuusamossa Koillismaalla.

Joki alkaa Ala-Kuittijärven eteläpäästä, josta se virtaa etelään Jyskyjärveen. Sinne laskee myös Kemijoen suurin sivujoki Tširkkakemijoki. Jyskyjärvestä Kemi virtaa kohti itää. Pian Jyskyjärven länsipuolella laskee Kemijokeen pohjoisesta Kepajoen reitti ja etelästä pieni Suopasjoen reitti. Tämän jälkeen Kemi kääntyy kohti pohjoista. Seuraava merkittävämpi lisäjoki on pohjoisesta tuleva Kuusutjoki, jonka jälkeen Kemijoki kääntyy ensin virtaamaan kohti kaakkoa, sitten taas pohjoista ja lopulta itää. Tämän jälkeen siihen laskee pohjoisesta Sompajoen reitti. Viimeinen merkittävä lisäjoki ennen Kemijoen laskua Vienanmereen on etelästä tuleva Ohtajoen reitti.

Kemin rannat ovat vaihtelevat, välillä rannat ovat hiekkaa ja kiveä, välillä joki virtaa suoalueiden läpi ja välillä se levenee suvannoksi. Kemijoessa on noin 20 suurta koskea ja monia pienempiä. Isompiin koskiin, kuten Usmankoskeen ja Vääräkoskeen on rakennettu vesivoimalat, joiden yläpuolelle on syntynyt patoamisen myötä järvimäisiä suvantoja.

Kemijoki on tärkeä uittoväylä, mutta laivaliikenteelle se ei sovellu monien koskien vuoksi. Pienemmillä veneillä liikennöinti kyllä sujuu. Joki virtaa pääasiassa läpi asumattomien erämaiden. Sen rannoilla sijaitsevia asutuskeskuksia ovat Vienan Kemin kaupunki joen suulla sekä Paanajärven ja Jyskyjärven kylät.

## Lähteet

## Aiheesta muualla

*Kem At Putkinskaya GES (Virtaaman mittauspiste 5,7 km laskukohdasta) / R-Arctic Net 
*Kem At Yushkozero (Virtaaman mittauspiste 172 km laskukohdasta) / R-Arctic Net
Hudson Hawk – varkaista parhain

**Hudson Hawk – varkaista parhain** (*Hudson Hawk*) on yhdysvaltalainen rikoskomedia vuodelta 1991. Elokuvan käsikirjoitti Bruce Willis, ohjasi Michael Lehmann ja pääosissa näyttelevät Willis, Danny Aiello, Andie MacDowell ja James Coburn.

Hudson Hawkista on tehty videopelit Nintendo Entertainment Systemille sekä Commodore 64:lle.

## Juoni
Mestarivaras Hudson Hawk (Willis) on vankilatuomionsa jälkeen päättänyt siirtyä kaidalle tielle, mutta rikollissisarukset Darwin ja Minerva Mayflower tarvitsevat varasta varastamaan Leonardo da Vincin veistoksen. He uhkaavat muuten tappaa tämän ystävän Tommyn. 

## Näyttelijät

## Vastaanotto
*Hudson Hawk* sai Golden Raspberry -palkinnon vuoden huonoimpana elokuvana.

*[[Video-opas|Video-oppaassa]]* vuodelta 1994 Esko Rautakorpi aloittaa elokuvan esittelyn lauseella ”Täydellinen katastrofi!". Hän moittii etenkin Bruce Willisin tolkuttoman sekavaa käsikirjoitusta ja antaa elokuvalle yhden tähden viidestä, mikä vastaa sanallista arviota ”huono”.

## Lähteet

## Aiheesta muualla
* 
*
Espoon Moottorilentäjät

**Espoon Moottorilentäjät** lempinimeltään **Esmo** on vuonna 1974 perustettu moottorilentokerho. Kerhon nimi johtuu siitä, että perustajat olivat espoolaisia yksityislentäjiä. Sen jälkeen kerhoon on liittynyt jäseniä pääkaupunkiseudulta ja muualta Suomesta. Kerhossa on myös ulkomaalaisia jäseniä. Jäsenmäärä on noin 100 (vuonna 2006). Esmon kotikenttä on Helsinki-Malmi.

## Toiminta
Pääasiallinen toiminta on yksityislentämistä kerhon lentokoneilla. Lennot ovat luonteeltaan yleisilmailua (ei siis ansiolentoa). Kerhossa harrastetaan paljon matkalentoa kotimaassa ja ulkomailla. Lentäminen tapahtuu, joko näkölentosäännöillä (VFR) tai mittarilentosäännöillä (IFR). Usealla esmolaisella on mittarilentokelpuutus.

Kerholla on lentokoulutuslupa, jonka puitteissa koulutetaan uusia yksityislentäjiä. Koulutuksen edellytyksenä on kerhon jäsenyys. Kerho antaa jäsenilleen myös jatkokoulutusta esimerkiksi yölentokelpuutusta varten. Lentämisen lisäksi kerho järjestää jäsenilleen erilaisia tapahtumia ja koulutustilaisuuksia.

## Lentokoneet
Kerholla on kaksi amerikkalaisvalmisteista Piper-merkkistä lentokonetta. Nelipaikkainen Piper Archer PA28-181 rekisteritunnus OH-PYW ja nelipaikkainen Piper Arrow PA28R-200 rekisteritunnus OH-PAM. Piper Archer toimii kerhon lentokoulutuskoneena. Molemmat koneet ovat mittarilentovarusteisia.

## Tunnettuja jäseniä
Edesmennyt näyttelijä Tapio Hämäläinen oli vuosikymmenten ajan kerhon aktiivijäsen.

## Lähteet

## Aiheesta muualla
* Kerhon kotisivut
Kansantuomioistuin

**Kansantuomioistuin** on nimitys oikeusistuimelle, joka ei ensi sijassa perustu yleisiin oikeusperiaatteisiin ja jonka jäseninä ei ole oikeusoppineita eikä ammattituomareita, jolloin oikeusistuimelle tulee helposti poliittinen vire. Kansantuomioistuimia on yleensä vallankumouksen tai muun yhteiskunnallisen murroksen yhteydessä ja institutionalisoituneina erilaisissa diktatuureissa.

Kansantuomioistumia on nykyisin Kiinassa ja Vietnamissa . 

Aiemmin kansantuomioistuimia on ollut muun muassa Libyassa, Baijerissa, Natsi-Saksassa, Bulgariassa, Neuvostoliittossa ja Filippiineillä.

## Lähteet
Rada

**Rada** () tarkoittaa neuvostoa. Se tulee keskiyläsaksan sanasta *das Rat*, joka puolan kautta on käytössä tšekissä, ukrainassa ja valkovenäjässä. Suomen sana raati on myös tullut lainasanana saksasta ja se on tarkoittanut kaupunginhallitusta.

Neuvostoiksi kutsutaan Ukrainassa kaupunginhallituksia ja vastaavia vaaleilla valittuja päättäviä elimiä eli neuvostoja. Ukrainan yksikamarinen parlamentti on kirjaimellisesti *korkein neuvosto* (). Parlamentilla oli sama nimi jo Ukrainan ensimmäisen itsenäisyyden aikana 1918 ja myös neuvostoaikana.

## Lähteet

## Aiheesta muualla
* Ukrainan korkein neuvosto
Jyskyjärvi (järvi)

**Jyskyjärvi** (, ) on pieni järvi Kemijoen vesistössä Karjalan tasavallan pohjoisosassa. Jyskyjärvi on noin 5 kilometriä pitkä ja sen pinta-ala on noin 10 km². Kemijoki virtaa Jyskyjärven läpi ja oikeastaan järvi onkin vain sen laajentuma. Jyskyjärveen laskee etelästä Tširkkakemijoki. Järven etelärannalla sijaitsee Vanhan Jyskyjärven kylä.
Ukrainan keskusvaalilautakunta

**Ukrainan keskusvaalilautakunta** () on Ukrainan valtion pysyvä elin, jonka tehtävänä on valmistella ja järjestää valtiolliset vaalit (presidentinvaalit ja parlamenttivaalit) ja kansanäänestykset Ukrainassa.

Ukrainan sai alkunsa vuonna 1989. Keskusvaalilautakuntaa koskeavaa lainsäädäntöä on uusittu useasti sittemmin.
 
Keskusvaalilautakunta ilmoitti esimerkiksi tammikuussa 2022 (siis ennen Venäjän hyökkäyssodan 2022- alkamista), ettei Donetskin ja Luhanskin alueiden sotilas- ja siviilihallinto pystynyt takaamaan kaikilla paikkakunnilla miehityksen ja terroristisen uhan vuoksi riittävää turvallisuutta tuolloin maaliskuun loppuun 2022 suunniteltujen paikallisvaalien aikana. Keskusvaalilautakunta myös totesi OSCE:n havainneen raskaiden, Ukrainan ulkopuolisten tahojen kontrolloimien aseiden liikkeitä, silloisen Minskin sopimusten mukaisten ehtojen vastaisesti, ja että näillä aseilla voisi yltää niiden luonteen vuoksi 15-20 kilometrin etäisyydelle silloisesta tulitaukolinjasta. 

Keskusvaalilautakunta ohjaa aluevaalilautakuntia, jotka ovat itsenäisiä oikeushenkilöitä.

Ukrainan keskusvaalilautakunta koostuu puheenjohtajasta, kahdesta varapuheenjohtajasta, sihteeristä sekä yhdestätoista muusta jäsenestä.

## Ulkomaalaisten suorittama vaalitarkkailu
Ukrainan keskusvaalilautakunnan kutsusta Ukrainan presidentinvaalia ja parlamenttivaaleja tarkkailee runsaasti myös ulkomaiden ja kansainvälisten järjestöjen vaalitarkkailuorganisaatioita. Ukrainan presidentinvaalissa 2004 oli ulkomaisten vaalitarkkailijoiden määrä noin 10&nbsp;000. Paikallisia vaalilautakuntia on noin 30&nbsp;000.

### Vaaleja tarkkailleet valtiot
*Venäjä, 30 tarkkailijaa, 2006
*Moldova, 5 tarkkailijaa, 2006
*Kazakstan, 2 tarkkailijaa, 2006
*Kanada, 1 tarkkailija, 2006
*Korean tasavalta, 1 tarkkailija, 2006

### Kansainväliset järjestöt
*ENEMO 
*Euroopan turvallisuus- ja yhteistyöjärjestön (ETYJin) demokraattisten instituutioiden ja ihmisoikeuksien toimisto (ODIHR/OSCE) 
*Kansainvälinen republikaani-instituutti 
* Amerikan ukrainalaiskongressin komitea 
*Ukrainalaisten maailmankongressi 
*Kanadan ukrainalaiskongressi 

## Kotimainen vaalitarkkailu
Myös kansalliset vaalitarkkailuorganisaatiot ovat kehittymässä.

## Lähteet

## Aiheesta muualla
* Ukrainan keskusvaalilautakunta  (cvk.gov.ua)
Noubarya

**Noubarya** () on kaupunki Egyptissä noin 160 kilometriä Kairosta pohjoiseen. Kaupunki perustettiin vuonna 1987.
Al-Mahalla al-Kubra

**Al-Mahalla al-Kubra** (, joskus myös **Mahalla al-Kubra**) on kaupunki Egyptissä. Sen asukasluku vuonna 2006 oli 442&nbsp;958.

## Maantiede

Al-Mahalla al-Kubra sijaitsee Egyptin Al-Gharbiyyan kuvernoraatissa Niilin suiston keskiosassa jonkin matkaa Niilin Damiettan suuhaarasta länteen Tantan kaupungista koilliseen. Kaupungin kohdalla kulkee Tur'at al-Milahin kanava, joka on suuremman Bahr Shibinin haara.

## Historia

Monet egyptiläiset paikannimet sisältävät sanan *mahallah*, joka viittaa arabiaksi leiripaikkaan. Etenkin historiallisissa lähteissä puhutaan useista eri samannimistä paikoista, mikä tekee juuri Al-Mahalla al-Kubran yksilöimisestä niissä hankalaa. Joskus nykyinen kaupunki on liitetty koptinkieliseen paikannimeen *Tišairi*. Sitä ei kuitenkaan mainita esimerkiksi Egyptin kristillisiä rakennuksia varhaisella islamilaisella kaudella luetteloivissa historiallisissa lähteissä. Ensimmäinen kaupungin nimellä al-Mahalla tai al-Mahalla al-Kabira mainitseva historiallinen lähde on al-Mukaddasi ja al-Bakri puhuu ilmeisesti samasta paikasta mainitessaan nimen *Mahallat Mahrum*. Al-Idrisi maintisee sen yksinkertaisesti nimellä *al-Mahakka*. Mamelukkisulttaani Barquq teki Al-Mahalla al-Kubrasta Gharbin *wilayan* hallinnollisen keskuksen, jota johti oma emiirinsä.

Al-Mahalla al-Kubra jäi 1800-luvulla viereisen Tantan varjoon. Al-Gharbiyyan maakunnan hallinnollinen keskus siirtyi Tantaan. Kaupungin asukasluku vuonna 1914 oli arviolta 33&nbsp;500. *Misr*-niminen tekstiilialan yritys perusti kaupunkiin vuonna 1926 suuren puuvillatehtaan, mikä teki kaupungista yhden Egyptin tekstiiliteollisuuden keskuksista. Tehtaan yhteyteen rakennettiin esimerkiksi tuolloin edistyksellinen työläisten asuinalue.

## Talous
Tekstiiliteollisuuden lisäksi kaupungissa on maatalouteen liittyvää elintarviketeollisuutta. Energiaa teollisuus saa maakaasusta, jota tuodaan putkella Abu Madin kaasukentältä.

## Väestö
Al-Mahalla al-Kubran asukasluku oli vuonna 2006 442&nbsp;958.

## Lähteet
Guru Angad Dev

**Guru Angad Dev** () (31. maaliskuuta 1504 &ndash; 29. maaliskuuta 1552) oli sikhiläisyyden toinen guru. Hänestä tuli guru 7. syyskuuta 1539 Guru Nanakin, sikhiläisyyden perustajan kuoleman jälkeen. Ennen tuloaan toiseksi Guruksi hänen nimensä oli **Lehna**.  Ennen kuolemaansa hän nimitti seuraajakseen Guru Amar Dasin.

Angad Dev oli vastuussa gurmukhi-kirjaimiston standardoinnista. Nykyisin gurmukhi on pandžabin kielen pääasiallinen kirjoitusjärjestelmä Intiassa.

## Lähteet
Kom Ombo

**Kom Ombo** () on temppelistään kuuluisa maanviljelyskaupunki Egyptissä. Se oli alun perin kreikkalainen siirtokunta nimeltä Omboi (Ombos). Kaupungin sijainti Niilillä noin 50 km Assuanista pohjoiseen antoi sille mahdollisuuden hallita joitakin Nubiasta Niilin laaksoon meneviä kauppareittejä, mutta lopullisesti Kom Ombosta tuli merkittävä, kun temppeli valmistui 100-luvulla eaa. Nykyisin Kom Ombossa asuu 71&nbsp;000 ihmistä.

## Kom Ombon temppeli

Kom Ombon temppeli on epätavallinen kaksoistemppeli. Toinen puoli temppelistä on pyhitetty krokotiilijumala Sobekille ja toinen puoli Horukselle.

## Lähteet

## Aiheesta muualla
Dick Fosbury

**Richard Douglas ”Dick” Fosbury** (6. maaliskuuta 1947 Portland, Oregon – 12. maaliskuuta 2023) oli yhdysvaltalainen korkeushyppääjä ja olympiavoittaja. Hän mullisti korkeushypyn hyppytekniikan Fosbury-flopillaan, jossa rima ylitetään selkä edellä.

Fosbury kehitti floppaustyylin lukioaikoinaan ja paransi omaa ennätystään heti 30 senttimetrillä 192 senttiin. Hän ylitti talvella 1968 hallissa 213 cm opiskellessaan Oregonin osavaltionyliopistossa. Samana kesänä Méxicon olympialaisissa hän voitti kultaa uudella olympiaennätyksellä 224 cm. Seuraavina vuosina Fosburyn kehittämästä floppauksesta tuli lajin yleisin hyppytyyli.

Fosbury ei selviytynyt enää Münchenin olympialaisiin 1972. Hän siirtyi ammattilaisurheilijaksi 1973.

Vuonna 2014 Fosbury oli demokraattien ehdokkaana Idahon edustajainhuoneen vaalissa mutta hävisi.

Koulutukseltaan Fosbury oli insinööri.

## Lähteet
Kitara kainalossa

**Kitara kainalossa** () on Michael Curtizin elokuva vuodelta 1958. Sen miespääosassa on Elvis Presley.

## Työryhmä

Elokuvan unkarilaissyntyinen ohjaaja Michael Curtiz oli ohjannut muun muassa Casablancan vuonna 1940.

Käsikirjoituksesta vastasivat Herbert Baker (Loving You, Don't Give Up the Ship) ja Michael V. Gazzo (The Godfather).  Käsikirjoitus pohjautui Harold Robbinsin romaaniin *A Stone for Danny Fisher*.

Kuvaajana toimi kuusi Oscar-ehdokkuutta saanut Russell Harlan (Rio Bravo, Hatari), 
tuottajina yhteistyökumppanit Hal B. Wallis ja Paul Nathan. Lavastajina toimivat yhteensä 29 Oscar-ehdokkuutta saavuttaneet Sam Comer ja Frank R. McKelvy.

## Näyttelijät

Elokuvan pääosaan palkattiin tiettävästi noin 150&nbsp;000–200&nbsp;000 dollaria roolisuorituksestaan ansainnut Elvis Presley, Walter Matthau, Dolores Hart ja Carolyn Jones.

## Työvaiheet

Romaanissa *A Stone for Danny Fisher* Elviksen roolihahmon Danny Fisherin ammatti oli nyrkkeilijä. Tämä ei kuitenkaan ollut tuottajien mielestä yhtä rahakas idea kuin tehdä Presleystä jälleen laulaja. Presley kyllä näytteli nyrkkeilijää, mutta vasta vuonna 1962 valmistuneessa elokuvassaan Kid Galahad, joka perustui löyhästi *King Creolen* ohjanneen Curtizin 1930-luvun Kid Galahad -filmaukseen.

Elokuvaa oli suunniteltu filmattavaksi jo vuosia aikaisemmin, ja Presleyn rooliin oli tuolloin ollut ehdolla, James Dean. *A Stone for Danny Fisher* oli vielä tuolloin projektin nimenä. Nimi muuttui sittemmin Elvis-filmauksessa *Dannyksi* – josta Presley levytti nimikappaleenkin, joka julkaistiin vasta tähden kuoleman (1977) jälkeen – jonka kautta *Sing, You Sinners* -muotoon ja lopulta *King Creole* -muotoon, suomeksi *Kitara kainalossa*.

Elokuvan kuvaukset aloitettiin 20. tammikuuta 1958 ja päätettiin samana vuonna 10. maaliskuuta. Presley sai lykkäystä kuvausten viimeistelyä varten 60 päivää armeijan alkamisesta, jonka hän suoritti osittain Yhdysvalloissa ja suurimmaksi osin Länsi-Saksassa.

## Ohjaajan mielipiteet Elvis Presleystä

Elvis Presleyn maine oli vielä tuolloin 1950-luvulla aikuisten keskuudessa erittäin ristiriitainen. Hänen TV-esiintymisensä olivat vuoden katsotuimpia, ja keräsivät ruutujen ääreen lähes koko Yhdysvaltain nuorison. Presleyn lanneliikehdintä ja luoma rock & roll -musiikki saivat vanhemmat ihmiset näkemään punaista, kuten myös *King Creolen* ohjaajan, Michael Curtizin. Curtiz kertoi kuitenkin myöhemmin, että työskentely Presleyn kanssa oli miellyttävää, ja että tämä osoittautui hyvin kohteliaaksi ja empaattiseksi nuoreksi mieheksi.

## Musiikki

Tunnuskappaleen "King Creole" lisäksi elokuvasta on peräisin mm. listaykkönen "Hard Headed Woman".

## Aiheesta muualla
*
Viva Las Vegas!

**Viva Las Vegas** on George Sidneyn elokuva vuodelta 1964. Sen miespääosaa esittää Elvis Presley. Naispääosaa esitti Ann-Margret, jolla oli huhujen mukaan romanssi Presleyn kanssa. Huhuja todistavat useiden lehtien julkaisemat kuvat, joiden mukaan Presley ja Ann-Margret olivat avioituneet Las Vegasissa. Kuvat olivat todellisuudessa peräisin elokuvan kuvauksista, mutta auttoivat elokuvaa menestymään taloudellisesti entistä paremmin, sillä ne toivat mukanaan ilmaista mainosta.

Viva Las Vegas tuotti parhaiten budjetti-lipputulot-suhteessa Elvis-elokuvista, kun sen lipputulot olivat yli viisi miljoonaa dollaria, elokuvan maksaessa vain alle miljoona dollaria. 50&nbsp;prosenttia voitosta meni kuitenkin Presleylle, jonka palkan osuuskin oli 50&nbsp;% elokuvan budjetista.

## Aiheesta muualla
*
Change of Habit

**Change of Habit** oli Elvis Presleyn viimeinen näytelmäelokuva kaikista 31:stä. Se oli myös ainoa Presleyn elokuva, jota ei nähty teattereissa Suomessa.

Elokuvan menestyksen takasi Presleyn vuonna 1968 tekemä comeback. Comeback tapahtui *Elvis*-nimeä kantaneen, sittemmin paremmin nimellä * '68 Comeback Special* tunnetun musiikkishown ansiosta, joka oli vuoden katsotuin viihdelähetys maailmalla. Show nähtiin NBC-kanavalla, mikä selittää osaltaan myös sen, miksi NBC oli mukana tuottamassa tätä elokuvaa.

## Juoni
Elvis esittää elokuvassa New Yorkin ghetossa ilmaista klinikkaa pitävää lääkäri John Carpenteria, joka saa avukseen kolme sairaanhoitajaa tietämättä heidän olevan nunnia.
Elokuva poikkeaa aikaisemmista Elvis-elokuvista tyylinsä osalta, sillä elokuvassa on jonkin verran myös yhteiskuntakriittiistä otetta.

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa laihaksi samarialaisdraamaksi ja antaa sille yhden tähden viidestä, mikä vastaa sanallista arviota ”huono”.

## Lähteet

## Aiheesta muualla
* 
* The Elvis Movie Guide
Puoliverinen (elokuva)

**Puoliverinen** (*Flaming Star*) on Don Siegelin ohjaama vuonna 1960 valmistunut yhdysvaltalainen elokuva, jonka pääosassa on Elvis Presley.

## Juoni
Elvis Presley on Pacer Burton, intiaaniäidin ja valkoisen isän puoliverinen poika, joka joutuu valitsemaan puolensa intiaanien ja valkoisten taistelussa. Puolen valitseminen tarkoittaa myös turvallisuuden katoamista ja kuolemaakin.

*Puoliverinen* on yksi Presleyn kolmesta lännenelokuvasta.

## Tuotanto
20th Century Fox ja tuottajaparivaljakko Hal B. Wallis ja Paul Nathan palkkasivat elokuvan ohjaajaksi Don Siegelin, joka sai myöhemmin mainetta elokuvalla *[[Likainen Harry]]*.

Alun perin elokuvan pääosaan olivat ehdolla Marlon Brando (yksi Presleyn esikuvista) ja Frank Sinatra (Presleyn ystävä 1960- ja 1970-luvulla). Myös nimi muuttui projektin edetessä *Black Heartista* *Black Stariksi* - Presley myös levytti nimikappaleen -, *Flaming Heartin* ja *Flaming Lancen* kautta lopulliseen muotoon *Flaming Star*, "liekehtivä tähti".

Roslynin rooliin oli alun perin palkattu Barbara Steele. Hänen riitauduttuaan ohjaajan kanssa tilalle tuli Barbara Eden.

## Arviot
*Puoliverinen* on Presleyn toinen elokuva armeijan jälkeen. Arto Pajukallion mukaan se poikkesi siitä romanttisten elokuvien köykäisestä linjasta, jota Presleyn myöhemmät elokuvat edustavat. Mutta elokuva sinänsä perustuu lajityypin vanhoihin kaavamaisuuksiin.

## Näyttelijät

## Lähteet

## Aiheesta muualla
*
Tämä on Elvis

**Tämä on Elvis** (*Elvis: That's the Way it Is*) on Elvis Presleyn ensimmäinen konserttielokuva. Se julkaistiin 2000-luvun alussa uudistettuna special edition -DVD:nä.
Elokuva näyttää Elviksen ja hänen taustajoukkojensa valmistautumisen Las Vegas show'hun ja kuudesta konsertista noin tunnin mittaiseksi leikatun konsertin.

## Aiheesta muualla
*
Elvis kiertueella

**Elvis kiertueella** on Elvis Presleyn toinen konserttielokuva, joka palkittiin parhaan dokumentin Golden Globella vuonna 1973.

## Aiheesta muualla
*
Weilin+Göös

**Weilin+Göös Oy** oli suomalainen kirjankustantamo, joka perustettiin vuonna 1872 Jyväskylässä ja joka lopetti toimintansa vuonna 2011. Viime vuosinaan Weilin+Göös-konserni oli Werner Söderström Osakeyhtiön tytäryhtiö ja kuului Sanoma-konserniin. Weilin+Göös -konserniin kuuluivat Suomessa toimivat Weilin+Göös Oy ja Kustannusperintä Oy sekä Ruotsissa, Norjassa ja Tanskassa toimiva Bertmark Media.

## Historia
Weilin+Göösin perustivat Jyväskylässä 23. syyskuuta 1872 K. G. Göös (1837–1917) ja Alexander Georg Weilin (1823–1889). Yhtiö aloitti kustannustoiminnan jo perustamisvuonna. Aluksi Weilin+Göös julkaisi pääasiassa uskonnollisia ja oppikirjoja.

Vuonna 1950 yhtiö päätti eriyttää toimintansa almanakkojen, kalentereiden ja erilaisten paino- ja sitomotöiden tekemiseen sekä liike-elämän tarvitsemiin lomakejärjestelmiin ja -laitteisiin. Kirjakustannustoiminta jatkui vuonna 1963. Seuraavana vuonna, 1964, paljastettiin uusi, Juhani Pallasmaan suunnittelema logo. 

Yhtiössä jo 1940-luvun alusta työskennellyt ja sittemmin kauppaneuvoksen arvonimen saanut Viljo K. Ruoho oli yhtiön varatoimitusjohtaja 1962–1967 ja viimeinen toimitusjohtaja 1967–1976. Amer-tupakkayhtiön omistukseen Weilin+Göös siirtyi vuonna 1970. 1990-luvulla toteutettiin suuria saneerauksia, joiden seurauksena Weilin+Göös muuttui vuonna 1995 WSOY:n tytäryhtiöksi.

Weilin+Göös oli viime vuosinaan keskittynyt tietokirjojen ja suurteosten eli kirjasarjojen kustantamiseen, myyntiin ja markkinointiin suoraan kuluttajille. Teosten toimittaminen tapahtui WSOY:llä. Vuoden 2011 aikana yrityksen toiminnot pääosin lopetettiin, ja yritys jäi WSOY:n tuotemerkiksi.

## Katso myös
*WeeGee-talo

## Lähteet

## Aiheesta muualla
*Weilin+Göösin kotisivut
*WSOY:n kotisivut
*Tiitta, Allan: *Ajan ja tiedon taitaja, Weilin+Göös 1872–1997.* WSOY-yhtymä Weilin+Göös 1997.  .
*Vanhan Weilin & Göösin yhtiöesitys (porssitieto.fi)
Elvis: Aloha from Hawaii

**Elvis: Aloha from Hawaii** oli Elvis Presleyn Kui Leen syöpäsäätiölle toteuttama hyväntekeväisyyskonsertti. Se oli myös maailman ensimmäinen satelliitilla lähetetty konsertti, joka keräsi yli 1,5 miljardia tv-katsojaa.

Vuonna 2004 se julkaistiin *Deluxe Edition* -DVD:nä, joka sisälsi kaiken Presleyn perikunnan hallussaolevan materiaalin tapahtumista; Presleyn saapumisen Havaijille, harjoituskonsertin, itse pääkonsertin sekä mainostarkoitukseen kuvattua materiaalia. Tuo tallenne on yksi maailman myydyimmistä musiikki-dvd:istä.

Tuotannon budjetti oli suurempi kuin yhdenkään Presleyn näytelmäelokuvan, joita hän teki 31 kappaletta vuosina 1956-1969.

## Lähteet
Elvis in Concert

**Elvis in Concert** () on Elvis Presleyn viimeinen TV-spesiaali, johon kuvattiin kaksi konserttia hänen viimeiseltä kiertueeltaan kesäkuussa 1977. TV-spesiaaliin kuvattiin Omahan konsertti 19. kesäkuuta ja Rapid Cityn konsertti 21. kesäkuuta. Molemmat konsertit olivat loppuunmyytyjä. Omahassa yleisöä oli 10 604 ja Rapid Cityssä 10 000. TV-spesiaali lähetettiin vasta Presleyn kuoleman jälkeen lokakuussa 1977. TV-spesiaalia ei ole julkaistu videona tai DVD:nä.

## TV-spesiaalin sisältö

# Elviksen fanien kommentteja
# Also sprach Zarathustra
# "See See Rider"
# "That's All Right"
# "Are You Lonesome Tonight?"
# "Teddy Bear/Don't Be Cruel"
# Elviksen fanien kommentteja
# "You Gave Me a Mountain"
# "Jailhouse Rock"
# Elviksen fanien kommentteja
# "How Great Thou Art"
# Elviksen fanien kommentteja
# "I Really Don't Want To Know"
# Elvis esittelee isänsä ja tyttöystävänsä
# "Hurt"
# "Hound Dog"
# "My Way"
# "Can't Help Falling in Love"
# Viesti Vernon Presleyltä

## Muusikot

*Elvis Presley – laulu, kitara ja piano
*James Burton – kitara
*John Wilkinson – kitara
*Charlie Hodge – kitara ja taustalaulu
*Jerry Scheff – basso
*Ronnie Tutt – rummut
*Tony Brown – piano
*The Sweet Inspirations, The Stamps Quartet ja Kathy Westmoreland – taustalaulu
*Joe Guercio Orchestra – orkesteri
*Bobby Ogdin - piano ja sähköurut

## Lähteet

### Viitteet
Karisto

**Karisto Oy** on suomalainen Hämeenlinnassa toimiva kirjankustantamo, joka julkaisee kotimaista ja suomennettua kaunokirjallisuutta, lasten- ja nuortenkirjallisuutta sekä tietokirjallisuutta. Karisto julkaisee noin 80 nimikettä vuodessa. Otava osti Kariston kustannustoiminnan alkuvuodesta 2020.

## Historia
Kariston kustannustoiminta alkoi vuonna 1900. Perustajina toimivat tuolloin August Boman ja Arvi A. Karlsson (myöhemmin *Karisto*). Boman myi osuutensa vuonna 1907, ja yhtiö sai nimen *Arvi A. Kariston kustannusliike*. Kustannustoiminnan lisäksi Arvi A. Karisto perusti sitomoyrityksen sekä kirjekuoritehtaan. Toiminnot sulautuivat yhteen vuonna 1917, kun perustettiin *Arvi A. Karisto Osakeyhtiö.*

Karisto harjoitti aiemmin myös kirjapainoliiketoimintaa. Kirjapaino myytiin marraskuussa 2012 Bookwellille, joka tiedotti joulukuussa 2012 kirjapainon lopettamisesta kevään 2013 jälkeen.

Vuonna 2012 Karisto osti autojen korjausoppaita kustantavan Alfamer Oy:n ruotsalaiselta Albinsson & Sjöberg Förlags AB:ltä.

Kustannusliiketoiminta myytiin vuonna 2016 Tarusto Kustannus Oy:lle, joka jatkoi toimintaa Karisto Oy -nimellä.

Kariston tunnetuimpia kirjailijoita 2000-luvulla ovat olleet Seppo Jokinen, Kirsti Ellilä, Juha-Pekka Koskinen, Timo Sandberg ja Jukka M. Heikkilä. 

## Lähteet

## Aiheesta muualla
*Kariston verkkosivut
*Pörssitieto: Arvi A. Karisto Oy

### Kirjallisuutta
*Niemi, Juhani: *100 vuotta ja 10&nbsp;000 teosta. Kariston kustannusliikkeen vaiheita.* Hämeenlinna 2000. .
’68 Comeback Special

**'68 Comeback Special** oli Elvis Presleyn comebackin aiheuttanut valtavan suosittu TV-spesiaali, joka julkaistiin yli seitsemäntuntisena DVD:nä vuonna 2004. Ohjelma kuvattiin neljässä päivässä 27.-30. kesäkuuta 1968 ja esitettiin TV:ssä 3. joulukuuta 1968. Alkuperäistä lähetystä katsoi 42% amerikkalaisista TV:n katselijoista. Pääsponsorina toimineen Singerin vaatimuksesta Guitar Man -sikermässä mukana oleva bordellikohtaus leikattiin pois, mutta palautettiin paikalleen myöhemmissä julkaisuissa. Nimi '68 Comeback Specialiksi sitä on kutsuttu vasta jälkeenpäin sillä ensiesitys tapahtui nimellä *Elvis*, jota symboloivat alun Trouble/Guitar Man -avauksessa näkyvät valtavat punaisista valoista muodostetut kirjaimet.
Sola (Norja)

**Sola** () Norjan kunta Rogalandin läänissä. Kunnan asukasluku oli 28&nbsp;685 vuoden 2024 alussa ja maapinta-alaa sillä on 69 neliökilometriä. Sola perustettiin vuonna 1930, kun entinen Hålandin kunta jaettiin Solaan ja Madlaan (nykyisin osa Stavangeria). Solan kuntakeskus on osa Stavanger/Sandnesin taajamaa. Kunnan muita taajamia ovat Kolnes, Hålandsmarka ja Stenebyen. Solan väkiluku on ollut kasvussa toisesta maailmansodasta lähtien.

Stavangerin lentoasema sijaitsee Solassa. Norjan kuninkaallisten ilmavoimien pelastushelikopterit operoivat lentoasemalta käsin.  Yhdysvaltojen ja Norjan välisessä DCA-sopimuksessa Norja sitoutuu tarvittaessa antamaan Solan lentotukikohdan Yhdysvaltojen käyttöön. 

## Media
Paikallislehti *[[Solabladet]]* ilmestyy torstaisin.

## Kuvia

Solakrossen.jpg|Kunnan keskustaa vuonna 2007.
Befolkningsutvikling kommune 1124.svg|Kunnan asukasluku vuosina 1951–2010.


## Tunnettuja henkilöitä
* Camilla Herrem (s. 1986), käsipalloilija

## Lähteet

## Aiheesta muualla

* Solan kunnan kotisivut
Pääjärvi

**Pääjärvi** yleisnimenä tarkoittaa vesistön yleensä suurinta ja merkittävintä järveä, ks. vesistön pääjärvi. Pääjärvi erisnimenä tarkoittaa muun muassa seuraavia maantieteellisiä paikkoja:

* Pääjärvi, taajama Karjalan tasavallassa
* Pääjärvi, järvi Ikaalisissa
* Pääjärvi, järvi Karjalan tasavallassa
* Pääjärvi, järvi Karstulassa
* Pääjärvi, järvi Kuopiossa
* Pääjärvi, järvi Lammin ja Hämeenkosken rajalla
* Pääjärvi, järvi Lopella, Tammelassa ja Hämeenlinnassa
* Pääjärvi, järvi Sastamalassa
* Pääjärvi, kulmakunta ja järvi Tammelassa.

Pääjärvi on myös sukunimi, joka on muun muassa seuraavilla henkilöillä:
* Magnus Pääjärvi-Svensson (s. 1991), ruotsalainen jääkiekkoilija
Sola (täsmennyssivu)

**Sola** tarkoittaa ainakin seuraavia asioita:

* sola, laaksojen välillä olevan vuoriston tai harjanteen matalin kohta
* Sola, kunta Norjan Rogalandin läänissä
* Sola, kaupunki Vanuatun tasavallassa
* Sola, kylä Polvijärven kunnassa
* Sola, joki Puolassa
* Sola Switzerland AG, sveitsiläinen ruokailuvälineiden valmistaja
* Sola Stafette, viestijuoksutapahtuma Sveitsissä
* S.O.L.A. eli Saints of Los Angeles, Mötley Crüe -yhtyeen levy
* Sola fide ja Sola scriptura, teologisia termejä
* matalan sola, meteorologinen termi.

## Henkilöitä
Sola-nimisiä henkilöitä:
* Aarno Sola (s. 1948), Kuusjoen viimeinen kunnanjohtaja
* Antonija Šola (s. 1979), kroatialainen näyttelijä
* Artturi Sola (1882–1961), suomalainen rakennusmestari, toinen Rakennustoimisto Tähtinen & Solan perustajista
* Bernat Sola (s. 1965), espanjalainen mäkihyppääjä
* Daniel Solà (s. 1976), espanjalainen ralliajaja
* Elisabeth Sola (Elli Malm) (1881–1960), suomalainen näyttelijä
* Eusebio Ignacio Hernández Sola (s. 1944), espanjalainen katolinen piispa
* Ildefons Lima Solà (s. 1979), andorralainen jalkapalloilija
* Jeremiah Sola (s. 1981), yhdysvaltalais-italialainen koripalloilija
* Kike Sola (s. 1986), espanjalainen jalkapalloilija
* Pentti Sola (1907–1940), suomalainen pianisti ja shakkitehtävien laatija
* Petra Eriksson-Sola (s. 1976), suomalainen keilaaja
* Shaka Sola (s. 1977), samoalainen kiekonheittäjä, kuulantyöntäjä ja keihäänheittäjä
* Teppo Albert Aleksander Sola (s. 1988), suomalainen hip hop -artisti, taiteilijanimeltään Rajpe (aik. Raimssi)
* Väinö Sola (1883–1961), suomalainen oopperalaulaja.
Jean-Henri d’Anglebert

**Jean-Henri d'Anglebert** (1. huhtikuuta 1629 – 23. huhtikuuta 1691) oli ranskalainen barokinajan säveltäjä ja klaveerinsoittaja, joka toimi Ludvig XIV:n hovissa *Chambre du Roin* klaveristina.  Hän keskeisimpiä sävellyksiään on neljän klaveerisarjan kokoelma ja joukko uruille sävellettyjä fuugia.

## Lähteet
Fiat 500

**Fiat 500** on Fiatin valmistama pieni automalli. Alkuperäinen Fiat 500, Fiat Topolino, oli aikanaan yksi maailman pienimmistä autoista. Yleensä Fiat 500 tarkoittaa kuitenkin mallia Fiat 500 Nuova (myös Fiat Bambino), jonka valmistus aloitettiin vuonna 1957.

Uutta Dante Giacosan suunnittelemaa mallia mainostettiin halpana ja käytännöllisenä kaupunkiautona. Pienestä koostaan huolimatta Fiat 500 osoittautui erittäin suosituksi autoksi eri puolilla Eurooppaa, ja siitä tuli eräänlainen italialainen kultti-ikoni. Kaiken kaikkiaan autoja myytiin noin 3,6 miljoonaa kappaletta.

Fiat 500:n pieni kaksisylinterinen takamoottori oli iskutilavuudeltaan 479 kuutiosenttimetriä, teholtaan 13 hevosvoimaa ja ilmajäähdytetty. Auton pituus oli alle kolme metriä ja huippunopeus 85&nbsp;km/h. Myöhempien parannusten ansiosta huippunopeus saatiin nostettua 95 kilometriin tunnissa. Fiat 500:n valmistus päättyi vuonna 1975, jolloin sen korvasi seuraaja Fiat 126. Fiat 126 ei kuitenkaan ollut koskaan yhtä suosittu kuin edeltäjänsä.

## Lähteet
* Gizmohighway: Fiat 500 History  

### Viitteet

## Aiheesta muualla

* "500 wants you"  
* Fiat 500 blog 
* Fiat 500 club Nederland
Teuvan Kulttuuritalo Orrela

**Teuvan Kulttuuritalo Orrela** sijaitsee Etelä-Pohjanmaalla, Teuvalla.

## Historiaa

Tontille rakennettiin alun perin rippikoulutupa vuonna 1899. Laajennus valmistui vuonna 1916, ja talossa pidettiin myös kuntakokoukset ja puolueiden ohjelmat.

Vanha talo purettiin uuden seurakuntatalon tilalta, ja se valmistui kesällä 1924. Rakennuksen suunnitteli Etelä-Pohjanmaan maanviljelysseuran rakennusmestari Frans Rekola. Huonealaltaan 750-neliömetrinen ja 19-huoneinen talo oli kirkollisten tapahtumien pitopaikka, ja sodan aikana kansanhuollon toimisto sijaitsi talon alakerrassa ja yläkerrassa Helsingistä evakuoitu postihallituksen osasto. Talossa toimi myös Räisälän kansanopisto kahteen otteeseen. Vuonna 1941 rakennus oli lavantautiepidemian aikana kulkutautisairaala.

Tontille on rakennettu vuonna 1987 muistomerkki luonnonkivestä JR 58. II pataljoonan muistolle, joka rakennuksessa muodostettiin vuonna 1941.

## Väliaikaisena kirkkona

Teuvan kirkko paloi tammikuussa 1950, ja Orrelan rakennuksesta tuli tilapäinen kirkko lähes neljän vuoden ajaksi. Historian varrella talossa on toiminut myös kansalaisopisto, yhteiskoulu, keskikoulu, ammatillinen kurssikeskus, apukoulu, lukio, kansakoulu sekä kansalaisopisto.

Vuonna 1959 rakennuksen ostanut Teuvan kunta restauroi sen alkuperäiseen kuntoonsa 2000-luvulla vajaan miljoonan euron budjetilla. Osa rahoituksesta tuli Euroopan unionilta.

## Aiheesta muualla
* Teuvan Kulttuuritalo Orrela
Parra (laskettelukeskus)

**Parra** on Etelä-Pohjanmaalla Teuvan kunnassa sijaitseva vapaa-aika- ja laskettelukeskus, joka sijaitsee noin kymmenen kilometrin päässä Teuvan keskustasta. Parrassa sijaitsee myös maailman suurin keihäs. Parrassa on myös jääkauden jälkivaiheiden aikana syntynyt kivipelto.

## Palvelut

*Kokoustilat
*Pauli Nevala -sali
*Kotaravintola
*Tekojärvi hiekkarantoineen
*Metsäkirkko
*Retkeily- ja hiihtoreittejä
*Välinevuokraamo ja Parra Bistro -ravintola talvisin
*Hyppyreitä ja reilejä
*2 rinnettä + harjoittelurinne

## Aiheesta muualla
*Vapaa-ajankeskus Parra Oy
Wangiwangi

**Wangiwangi** on pieni saari Indonesiassa. Se sijaitsee Sulawesin saaren itäkärjestä kaakkoon. Wangiwangi kuuluu Tukangbesin saaristoon. Saarelta on löytynyt uusi lintulaji *[[Zosterops sp. nov.]]*.

Saaren väkiluku oli vuoden 1994 väestönlaskennassa 34 081, pinta-ala on 156,5 km² ja korkein kohta 274 metriä mpy. Saarelle on rakenteilla lentokenttä, jonka pitäisi valmistua viimeistään keväällä 2008. Kentän toivotaan lisäävän matkailua.

## Lähteet
Sola (Polvijärvi)

**Sola** on kylä Polvijärven kunnan eteläosassa, Viinijärven itäpuolella. Kylä sijaitsee noin kymmenen kilometriä Polvijärven kirkonlylältä etelään; Joensuuhun on noin puolen tunnin ajomatka. Solassa on noin vakituista 200 asukasta; kesäasukkaiden aikana väkiluku kaksinkertaistuu. Perinteinen maatalousmaisema laitumineen ja niittyineen on tyypillistä. Pellot ja metsäsaarekkeet vuorottelevat, peltoaukeilla seisoo harmaita latoja.

## Historiaa
Vuonna 1960 kylässä tehdyissä kaivauksissa Suovaarassa löytyi kampakeraamisen kauden saviruukun palasia ja kuparinen rengas, jotka ovat peräisin kivikaudelta. Jälkiä asutuksesta Solassa löytyy noin ajalta 3000 eaa.

## Yritystoimintaa ja palveluja
Solan kylässä on monipuolista yrittäjyyttä matkailupalveluista teknisiin yrityksiin. 

Solassa on noin viiden kilometrin mittainen luonto- ja kulttuuripolku. Kylän eteläpuolella sijaitsevan, Viinijärveen yhteydessä olevan suojellun Solanlammen rannalla on lintujen tarkkailemista helpottava lintutorni. 

## Lähteet

## Aiheesta muualla
* Solan kylän sivut Polvijärven kunnan sivuilla
Denis Nižegorodov

**Denis Gennadjevitš Nižegorodov** (, s. 26. heinäkuuta 1980) on venäläinen kävelijä.

Nižegorodov saavutti 2004 Ateenan olympialaisten 50 kilometrin kävelykilpailussa hopeaa. Vuotta aikaisemmin Pariisin MM-kisoissa hän oli viides. Hän voitti maailmancupin 50 kilometriä 2006. Osakan MM-kilpailuissa 2007 hän sijoittui 50 kilometrillä neljänneksi. 

11. toukokuuta 2008 maailmancupissa Tšeboksaryssa Nižegorodov käveli 50 kilometrillä maailmanennätyksen 3.34.14. Aikaisempi virallinen maailmanennätys oli Nathan Deakesin nimissä ollut 3.35.47. Nižegorodov oli vuonna 2004 kävellyt 3.35.29 mutta sitä ei hyväksytty maailmanennätykseksi puutteellisten dopingtestien vuoksi. Nižegorodovin maailmanennätyksen rikkoi Yohann Diniz vuoden 2014 EM-kilpailuissa.

Nižegorodov voitti toisen olympiamitalinsa Pekingissä 2008. Hän sijoittui 50 kilometrin kävelyssä pronssille. Nižegorodov oli kohtuullisessa johdossa 15 kilometrin kohdalla, mutta hänet ajettiin kiinni vielä matkan aikana. Loppumatkasta Nižegorodov joutui hidastamaan vauhtiaan hieman kahden varoituksen rasittamana ja tuli maaliin kolmantena. Berliinin MM-kilpailuissa hän keskeytti 50 kilometrin kävelyn. Hän voitti saman matkan Euroopan cupin 2009 ja 2011. Daegun MM-kilpailuissa 2011 hän sijoittui 50 kilometrillä alun perin toiseksi (ajalla 3.42.45), mutta nousi myöhemmin maailmanmestariksi kun kilpailun alkuperäinen voittaja Sergei Bakulin hylättiin dopingin takia.

Nižegorodov on 180 senttimetriä pitkä.

## Lähteet
* 
* 

### Viitteet
The Needle and the Damage Done

**The Needle and the Damage Done** on kanadalaisen muusikon Neil Youngin kuuluisimpia kappaleita. Se julkaistiin Youngin menestysalbumilla *[[Harvest]]* (1972). Kappale kertoo Neil Youngin Crazy Horse -yhtyeen kitaristi Danny Whittenin huumeaddiktiosta. Danny kuoli huumeisiin samana vuonna 1972.

## Albumijulkaisut

**[[Harvest]]* (1972)
**[[Greatest Hits (Neil Young)|Greatest Hits]]* (kokoelma, 2004)
**[[Live at Massey Hall]]* (live, 2007)
Pääjärvi (Karjalan tasavalta)

**Pääjärvi** (karjalaksi *Piäjärvi*; ) on Koutajoen vesistöön kuuluva järvi, joka sijaitsee Venäjällä Karjalan tasavallan pohjoisosassa Louhen piirin Kiestingin kunnassa. Järveltä on Suomen rajalle linnuntietä alle 30 kilometrin matka. Pääjärven pinta-ala on 659&nbsp;km² ja järven pinta on tyypillisesti 100–101 metriä merenpinnan yläpuolella. Järven vesitilavuus on 9,95&nbsp;km3, keskisyvyys 15,4 metriä ja suurin syvyys 49 metriä. Pääjärven suurin pituus on 77 kilometriä ja suurin leveys noin 30 kilometriä. Järvessä on yli 30 saarta joista useat suurehkoja. Järven pintaveden lämpötila kohoaa heinäkuussa 18–19&nbsp;°C:een. Järvi on jäässä marraskuusta toukokuulle. 

Pääjärven vesistöalue on laajuudeltaan 12&nbsp;900 neliökilometriä. Järveen laskevista joista merkittävimmät ovat lännestä Suomen puolelta alkunsa saava Oulankajoki ja etelästä Tuoppajärvestä tuleva Sohjananjoki. Pienempiin Pääjärveen laskeviin jokiin kuuluu muiden muassa lähellä Suomen rajaa sijaitsevasta Tavajärvestä alkunsa saava Tavajoki. Pääjärvi laskee vetensä Kuntijokea myöten Kuntijärveen, josta vedet virtaavat edelleen monien järvien ja jokien kautta Koutajärveen ja sieltä edelleen Vienanmereen. 

Vienan Karjalassa sijaitseva Pääjärvi on kalaisa. Siitä pyydetään mm. siikaa, muikkua, harjusta ja kuoretta.

## 1960-luvulta lähtien vesivoiman vesivarasto

Monissa lähteissä kuten useissa venäläiskartoissa järvi esitetään osana **Koutajoen tekojärveä** (, suom. Kuman eli Kovdan eli Koutajoen tekojärvi). Tämä synnytettiin palvelemaan vuosina 1962–1966 rakennettua vesivoimalaa. Tämän tekojärven alue kattaa myös yläjuoksun Tuoppajärven ja kattaa yhteensä 1&nbsp;910 neliökilometrin pinta-alan ja voi varastoida 5,63&nbsp;km3 voimantuotantoon tarkoitettua vettä. Tekojärven rakentamisen yhteydessä Pääjärven vedenpintaa nostettiin 7–9 metriä aiemmasta tasostaan, ja järven pinta-ala kasvoi 35–40&nbsp;%. Tällöin monet saaret ja rannat rakennuksineen jäivät veden alle. Nykyään Pääjärven vedenpinta vaihtelee jopa 4,5 metriä säännöstelytason mukaan. 

## Järven rannoilla sijainneet kylät
Aikoinaan Pääjärven rannoilla oli muutamia huomattavia vienankarjalaisia kyliä, kuten Oulanka järven länsirannalla, Niska koillisrannalla ja Sohjanansuu eteläpäässä. Karjalais-suomalaisen sosialistisen neuvostotasavallan ajan päättymisen jälkeen 1950- ja 1960-luvuilla seurasi venäläistämistoimenpiteiden aikakausi, jolloin pieniä kyliä hävitettiin "perspektiivittömiä kyliä likvidoimalla" ja väestö määrättiin muuttamaan suurempiin keskuskyliin ja taajamiin. Nykyisin asutusta on vain Niskan kylässä. Huomattavin Pääjärven läheisyydessä olevista asutuskeskuksista on 1970-luvulla rakennettu Pääjärven taajama.

## Lähteet

## Aiheesta muualla
*Piäjärvi - kalaštajien paratiisi  (karjalan kielellä) (karelia-sever.ru)
*Pjaozero  (vedlozero.ru)
*
Aristeídis Konstantinídis

**Aristeídis Konstantinídis** () oli kreikkalainen pyöräilijä ja olympiavoittaja.

Konstantinídis kilpaili vuoden 1896 Ateenan kesäolympialaisissa maantiepyöräilyssä sekä 10 ja 100 kilometrin ratapyöräilyssä. Hän voitti 87 kilometrin matkan Ateenasta Marathónakseen ja takaisin kulkeneen maantiepyöräilykilpailun ajalla 3.22.31, vaikka kaatui ja hajotti pyöränsä pian puolimatkan jälkeen. Ratapyöräilyssä hän oli 10 kilometrillä viides ja keskeytti 100 kilometrin ajon, kuten tekivät seitsemän muutakin kilpailijaa kaikkiaan yhdeksästä osanottajasta.

## Lähteet

*
Pekka ja Pätkä puistotäteinä

**Pekka ja Pätkä puistotäteinä** on Armand Lohikosken ohjaama Puupää-elokuvasarjan neljäs elokuva vuodelta 1955.

## Juoni

Pekka ja Pätkä etenevät tässäkin elokuvassa kommelluksesta toiseen. He kokeilevat useita töitä, ensin autonkorjaajana, sitten puutarhurina, maalarina, myymäläapulaisena, hengenpelastajana, ja mukaan mahtuu myös elokuvalle nimen antanut naiseksipukeutumiskohtaus, jossa he kokeilevat puistotädin ammattia. 

Mikään ei ota luonnistuakseen, sillä esimerkiksi levykaupan kuormaa purkaessaan he onnistuvat rikkomaan 1&nbsp;500 kappaleen erän ”Karvarin Kalle” -nimistä rillumareiäänilevyä. Liikkeessä asioiva korkeakulttuuria harrastava merineuvos lupaa ostaa koko erän kiitokseksi inhoamansa roskaviihteen hävittämisestä.

Puistotädit tutustuvat Otto-poikaan, jonka juoppo holhooja on hylännyt oman onnensa varaan. Poika kertoo heille äitinsä kuolleen ja isänsä olevan merillä. Isä on kuitenkin palannut meriltä ja etsii poikaansa sosiaalivirkailijan avulla. Etsintöjen aikana merimies ja virkailija rakastuvat toisiinsa, ja isä ja poika löytävät toisensa.

## Näyttelijät

## Tuotanto

Tässä elokuvassa Puupää-sarjaan tulee uusi hahmo, talonmies Pikkarainen, jota esittää Armas Jokio. Pikkarainen oli tosin elokuvan *[[Pekka ja Pätkä lumimiehen jäljillä]]* käsikirjoituksessa, mutta osuutta ei kuitenkaan kuvattu. Jokio oli tätä ennen esittänyt pientä sivuosaa päivällisvieraana vuonna 1953 valmistuneessa Puupää-elokuvassa *[[Pekka Puupää kesälaitumilla]]*. 

## Arviot

Aikalaiskriitikoilta elokuva sai yksimielisen tyrmäyksen lukuun ottamatta Ottoa esittävää Risto Jussilaa, jota pidettiin poikkeuksellisen luontevana lapsinäyttelijänä. 2000-luvun kriitikko Arto Pajukallio pitää elokuvaa pehmeämpänä muihin Puupää-elokuviin verrattuna, jopa pirttihirmu Justiinasta tulee lempeäsydäminen.

## Lähteet

## Aiheesta muualla
* , katsottavissa kokonaan.
Pistojoki

**Pistojoki** () on Vienan Kemijoen vesistön lähdejoki Karjalan tasavallassa Venäjällä.

## Yläpuolinen järvireitti Suomessa
Pistojoen yläjuoksun vesireitti saa alkunsa Kuusamon ylängöltä Koillismaalla Suomen puolelta ja kulkee Kuusamonjärven, Muojärven ja Joukamojärvien kautta itään yli valtakunnanrajan. Pistojoen varsinainen pääuoma ei ulotu Suomen puolelle. Varsinainen Pistojoki alkaa vasta Joukamojärven kaakkoispuolisista pikkujärviistä. Näiden uloin osa on jo Suomen toisen maailmansodan jälkeisten rajojen ulkopuolella. Alin järvistä on Multijärvi Suomen ja Venäjän rajalla.  Suomeen ulottuu Pistojen pääuoman yläpuolisen järvireitin ohella joen Venäjän puolella virtaavan pääuoman sivuhaarojen latvoja.

## Pistojoen jokiosuus Venäjällä
Venäjän puolella Pistojoen yläjuoksun jokiosuus  laskee Kalevalan kansallisen piirin pohjoisosassa sijaitsevaan Pistojärven luoteisosaan. Pistojärven eteläpäästä Pistojoen alajuoksun jokiosuus jatkuu edelleen muutaman pikkujärven kautta Ylä-Kuittijärveen.

## Historia
Ennen Sallan–Kuusamon alueen luovutusta Neuvostoliitolle Pistojoen jokiosuuden ylin osa jäi Suomen alueelle.

## Lähteet
Paul Masson

**Paul Masson** (30. marraskuuta 1876 Mostaganem, Algeria – 30. marraskuuta 1944) oli ranskalainen pyöräilijä.

1896 Ateenan kesäolympialaisissa Masson osallistui kolmeen kilpailuun, joista voitti jokaisen. Kahden kilometrin ratapyöräilyn hän voitti ajalla 4.58,2. Kymmenen kilometrin kilpailussa hän kävi tiukkaa taistelua maanmiestään Léon Flamengia vastaan, mutta Masson julistettiin voittajaksi alle sekunnin erolla. 333 metrin kilpailun hän voitti ajalla 24,0 sekuntia.

## Lähteet

* Massonin profiili sports-reference.com -sivustolla  

### Viitteet
Oldřich Svoboda

**Oldřich Svoboda** (s. 28. tammikuuta 1967 Hradec Králové, Tšekkoslovakia) on uransa lopettanut maalivahti joka edusti Tšekkoslovakian jääkiekkomaajoukkuetta vuoden 1991 MM-kisoissa ja Canada Cupissa sekä 1992 olympiaturnauksessa Albertvillessä, jossa voitti pronssia. Hän oli myös mukana kevään 1992 MM-kisoissa kolmantena maalivahtina mutta ei pelannut siellä peliäkään. Tšekin Extraligassa Svoboda edusti muun muassa HC Dukla Jihlavaa, HC Ceske Budejovicea ja HC Znojemsti Orlia. Vuosina 1991–1994 Svoboda pelasi Suomessa TPS:n, Reipas Lahden ja Kokkolan Hermeksen riveissä.

Viimeiset pelinsä Svoboda pelasi kaudella 2004–2005 Tšekin 4. sarjatasolla HC Cesky Krumlovin joukkueessa.

## Saavutuksia
* Alle 18-vuotiaiden EM-pronssi 1985
* Alle 20-vuotiaiden MM-hopea 1987
* Olympia pronssi 1992
* MM-pronssi 1992
* Tšekkoslovakian vuoden maalivahti 1991
* Extraligan All-star team 1992

## Seurat
*87-89 Dukla Jihlava
*89-90 HC Pardubice
*90-91 Dukla Jihlava
*91-92 Dukla Jihlava / TPS
*92-93 Reipas Lahti
*93-94 Reipas Lahti / Hermes
*94-95 HC Vítkovice / Dukla Jihlava
*96-99 HC Ceské Budejovice
*99-00 ESC Moskitos Essen
*00-03 HC Znojemsti Orli
*02-03 HC Znojemsti Orli / Molot-Prikamje Perm
*03-04 HC Liberec

## Lähteet
Donovan Bailey

**Donovan Bailey** (s. 16. joulukuuta 1967 Manchester, Jamaika) on kanadalainen entinen pikajuoksija. Bailey muutti Kanadaan Jamaikalta 13-vuotiaana.

Ennen juoksu-uraansa Bailey pelasi baseballia. Vakavissaan hän aloitti juoksuharjoittelun 1990-luvun alussa ja jo 1995 Göteborgin MM-kisoissa hän voitti kultaa sekä sadalta metrillä että pikaviestistä. Samoilta matkoilta Bailey saavutti kultaa myös 1996 Atlantan olympialaisissa, missä hän juoksi sadalla metrillä silloisen maailmanennätysajan 9,84. 1997 Ateenan MM-kisoissa Bailey voitti jälleen kultaa Kanadan pikaviestijoukkueessa ja oli sadalla metrillä toinen.

Kesäkuussa 1997 Bailey juoksi Michael Johnsonin kanssa 150 metrin kilpailun SkyDomessa Torontossa kilpailussa, jonka oli määrä ratkaista, kumpi heistä on maailman nopein mies. Bailey voitti kilpailun, kun Johnson loukkasi lihaksensa, ja näin Bailey sai kahden miljoonan dollarin palkkion voitostaan. Seuraavina vuosina Bailey kärsi erilaisista vammoista ja loukkaantumisista eikä enää palannut entiselle tasolleen. Hän lopetti uransa vuonna 2001. 

## Aiheesta muualla
* Virallinen sivu
*
Southern Man

**Southern Man** on kanadalaisen rock-muusikon Neil Youngin tunnetuimpia kappaleita. Se arvostelee raivoisasti Ku Klux Klania ja Yhdysvaltojen etelävaltioiden rasismia. Kappale julkaistiin Youngin albumilla *[[After the Gold Rush]]* (1970).

Southern rock -yhtye Lynyrd Skynyrd antoi vuonna 1974 "vastauksen" kappaleeseen megahitillään "Sweet Home Alabama", joka korostaa etelävaltioiden hyviä puolia.

## Albumijulkaisut

**[[After the Gold Rush]]* (1970)
**[[Greatest Hits (Neil Young)|Greatest Hits]]* (kokoelma, 2004)
Pistojärvi (järvi)

**Pistojärvi** (myös **Tihtojärvi**, ) on Kemijoen vesistön Pistojoen reitissä oleva järvi. Se sijaitsee Kalevalan kansallisen piirin pohjoisosassa Karjalan tasavallassa Venäjällä, lähellä Suomen rajaa. Pistojärvi on 25 kilometriä pitkä. 

Pistojärveen laskee luoteesta Suomen puolelta alkunsa saavan Pistojoen yläjuoksun jokiosuus ja idästä Ohdanjärvi. Pistojärven alapuolella Pistojoki jatkaa kulkuaan Pistojärven eteläpäästä ja laskee parin pikkujärven kautta Ylä-Kuittijärveen. Pistojärven rannoilla oli aikoinaan muutama huomattava kylä kuten Pisto eli Pistojärvi, Hirvisalmi ja Ohta. Nykyisin vakituisia asukkaita ei enää ole. 

## Aiheesta muualla
* Pistojärvi. *Teoksessa:*
Wanda Landowska

**Wanda Louise Landowska** (5. heinäkuuta 1879 Varsova, Puola – 16. elokuuta 1959 Connecticut, Yhdysvallat) oli puolalaissyntyinen cembalisti. Landowska vaikutti voimakkaasti 1900-luvun alkupuolella siihen, että kiinnostus cembaloa kohtaan heräsi uudelleen. Landowska opiskeli sävellystä ja tutki varhaista musiikkia sekä kosketinsoittimia ja opetti Schola Cantorumissa.

Landowska oli ensimmäinen, joka levytti Johann Sebastian Bachin Goldberg-muunnelmat cembalolla. Wanda Landowska on erityisen tunnettu Bachin, Louis Couperinin ja Jean-Philippe Rameaun tulkitsijana. Landowskalle sävellettiin hänen uransa aikana monia merkittäviä uusia cembaloteoksia, kuten Manuel de Fallan *El retablo de maese Pedro* ja cembalokonsertto sekä Francis Poulencin *[[Concert champêtre]]*.

## Elämäkerta
Landowskan isä oli lakimies ja äiti kielitieteilijä, joka käänsi Mark Twainin tuotantoa puolaksi. Hän aloitti piano-opinnot nelivuotiaana ja opiskeli myöhemmin Varsovan konservatoriossa Jan Kleczynskin ja Alexander Michalowskin johdolla. Hän opiskeli myös sävellystä Berliinissä vuonna 1896 opettajanaan Heinrich Urban. Vuonna 1900 hän muutti Pariisiin, jossa toimi vuoteen 1912 asti *[[Schola Cantorum]]in* opettajana. Vuonna 1903 hän soitti ensi kertaa julkisesti cembaloa ja julkaisi miehensä kanssa vuonna 1909 *Musique ancienne* -tutkielman 17.- ja 18.-vuosisadan musiikista. Vuosina 1912–1919 Landowska toimi cembalo-opettajana Berliinin *Hochschule für Musikissä*. Vuonna 1925 hän perusti koulun varhaisen musiikin tutkimiseen Saint-Leu-La-Forêtissa lähellä Pariisia.

Landowska perusti Pariisiin vuonna 1927 *[[École de Musique Ancienne]]n* ja eli Ranskassa vuoteen 1940 asti, jolloin saksalaisten miehittäessä maan hän joutui juutalaisena pakenemaan Portugalin kautta Yhdysvaltoihin. Elämänsä loppuvuodet hän asui Lakevillessä, Connecticutissa.

## Lähteet

## Aiheesta muualla

*GLBTQ: Wanda Landowska